**OT-råd møte**

**Dato: 25.02.25**

**Sted: OT Tønsberg**

**Tidspunkt: 13.00-15.00**

**Innkalte: Rebecca Boijort Brevik, Tiril Hammer Flaaten, Celina Kjølberg, Siri Lien, Vilhelm Gustav Mathias Vesterlund, Eva Skage, Nina Ekstrøm**

**Fravær: Rebecca Boijort Brevik, Vilhelm Vesterlund (deler av møtet), Celina Kjølberg (deler av møtet), Eva Skage (deler av møtet)**

**Referent:**

|  |  |  |  |
| --- | --- | --- | --- |
| **SAK** | **HVA SAKEN GJELDER** | **KONKLUSJON/INFORMASJON** | **ANSVAR** |
| **Referat fra forrige møte** |  | Referatet er godkjent | Nina Ekstrøm |
| **SAKER TIL INFO OG DRØFTING** |  |  |  |
| Framtidige aktivitetstilbud og arrangementer for ungdom i OT’s målgruppe. | OT rådgiverne ønsker innspill til samarbeid med OT-rådet om arrangementer og hvilke aktiviteter som kan/bør tilbys ungdom i målgruppa. Når/hvor ofte skal vi ha det? | Rådet kommer med følgende forslag: Småaktiviteter som:  - Quiz  - Just dance  - Badeturer  - Bålturer  - Spill/brettspill/gamespill  - mat og helse: bake eller lage mat/spise lunsj  - Påske quiz på Fellesverket, hva med 3. eller 9. april? | Nina Ekstrøm |
| Kunne OT-rådet tenke seg å delta i Internasjonalt kunnskapssamarbeid på Europeisk ungdomsparlament?  Har vi lyst til å søke? | Alle norske videregående skoler som tilbyr studiespesialiserende og yrkesfaglige program, kan nå søke om å delta på Europeisk ungdomsparlament.   Europeisk ungdomsparlament er et politisk uavhengig læringsprogram rettet mot elever på videregående skole. Deltakelse er svært relevant for OT- rådet også.  [Europeisk ungdomsparlament Norge – EYP | HK-dir](https://hkdir.no/utlysninger-og-tilskudd/europeisk-ungdomsparlament-norge-eyp) | OT rådet ønsker å delta på dette og vil søke om å bli tatt med i samarbeidet på lik linje med de videregående skolene. | Nina Ekstrøm |
| Aktuelle saker i Ungdomstinget | Hvilken/hvilke saker har Vilhelm tatt ansvar for å svare ut? | Vilhelm informerer om saken: Videregående opplæring for voksne i Vestfold – utredning av ny modell. Modellen skal bl.a. sikre inkluderende, rettferdig og god utdanning, og fremme muligheter for livslang læring for alle. Den skal gi flere voksne muligheten til å fullføre videregående opplæring. Færre skal stå utenfor arbeid og utdanning. Alle møtedeltagerne var enige om å støtte fylkesdirektøren i å anbefale foreslåtte modell. | Vilhelm Vesterlund |
| UMIS | Husk UMIS møte på fylkeshuset torsdag 27. Februar😊 Blir alle med som var med sist😊? | De som var med forrige gang blir med, eventuelt Rebecca Boijort som ikke kan være med pga sykdom. Gjennomgang av tema for workshop ble gjort og noe drøfting rundt dette. Det er et ønske om at OT- rådet kan sitte sammen, iallefall to og to. Det er mulig å spørre om dette når en kommer dit. | Nina Ekstrøm |
| Tannhelse ønsker å samarbeide med OT - rådet for å forebygge | Hild-Ada Bakke i tannhelse kommer for å høre om vi kan samarbeide med henne for å forebygge tannråte og bedre tannhelsen for ungdom. Hvordan kan ungdom i OT nås med informasjon. Hun ønsker å få innspill. Hun kommer klokken 14.30. | Hild- Ada Bakke presenterte seg og informerte litt om hva de har gjort av forebygging mot elever i videregående skoler. Blant annet ble det laget en film av elever på Horten videregående som ble vist i møtet. Siri Lien har vært med på denne også. Det er et ønske om å kunne vise denne på Insta- kontoen til OT. I tillegg ble det enighet om å bruke Insta og Facebook til videoer og kunnskapspredning av tannhelseforebyggende temaer, samt tv skjermene på OT avdelingene. Det ble også et forslag om å invitere Hild- Ada Bakke til felles-samlingen på fellesverket før påske. Litt info, film og spørsmål rundt tannhelse.  Hild – Ada Bakke informerte også litt om tannråte, syreskader, tannpuss og forbruk av energidrikk osv, samt litt om mulighetene når en kommer til tannlegetime, eller hos tannpleier – og om kostnader ved tannlegebesøk. Mer info på VFK, tannhelse om dette siste. | Eva Skage /Hild-Ada Bakke |
| Idèmyldring vedr OT’s bilder på nettsiden vår. | Vi ønsker nye bilder til nettsiden vår, og en ny merkevare for OT- istedet for tyggisbilde. | OT - rådet ønsker å treffes som sist i Horten eller Tønsberg for å ta bilder mm, slik som det ble gjort med videoene. Tirsdager fungerer fint for de fleste i rådet og de avtaler direkte, ansvar Siri Lien og Vilhelm Vesterlund. | Alle i rådet |
| Arbeidsgruppen “Fullført og bestått”. | Informasjon om arbeid med organsiering av tilbud i og utenfor skolen i VFK, en prosess som pågår nå og frem til sommeren. | Eva er med i en arbeidsgruppe som heter Fullført og Bestått. Den ledes av Anne Gry Fadum, som Vilhelm Vesterlund har hatt møte med forrige uke. Ungdomsrådet skal være medvirkende og kan delta på møter fremover om de ønsker.  Arbeidsgruppen ser på alle tiltak innenfor opplæring som skal hindre at ungdom avbryter opplæringen, og på tiltak for ungdom som har avbrutt. Målet er å se ting i sammenheng og gjøre tilbudene mer helhetlig og dekkende for det behovet som er for ungdommene som trenger andre løsninger enn det helt ordinære. Eva er opptatt av å bringe inn i gruppa at det er viktig å ha gode tilbud til ungdom utenfor, uansett hvor mange det er. Drøftet litt rundt at det er flere som vil ha OT inn i skolen, men det er viktig å huske på mange ungdommer ikke ønsker å være en del av skolen, eller tør å møte på skolen. Det bør være et fysisk tilbud utenfor skolebyggene. Samarbeidet og linjene imellom må imidlertid være tett og enkelt for ungdommene å bevege seg i.  Formålet med å informere er at OT - rådet skal være informert om at det kan komme endringer i OTs tilbud, og er forberedt til dette skal opp i ungdomsrådet og til politisk behandling i mars/april. Fylkestinget skal vedta tett opp til sommeren, og tilbudene skal virke fra høsten 25.  Det finnes mer informasjon på Innsida og det er en egen kunnskapsrapport som er skrevet i forkant her, og som er lagt ut på nettsiden til VFK dersom noen ønsker å lese. | Eva Skage |
|  |  |  |  |
|  |  |  |  |
| **OPPFØLGING VIDERE** | Stort sett alle sakene over i lista krever oppfølging, se ansvar. |  |  |
| **EVENTUELT** |  |  |  |
|  |  |  |  |